CELEX: 62020CB0255
Language: sk
Date: 2021-11-09 00:00:00
Title: Vec C-255/20: Uznesenie Súdneho dvora (siedma komora) z 9. novembra 2021 (návrh na začatie prejudiciálneho konania, ktorý podal Commissione Tributaria Regionale del Lazio – Taliansko) – Agenzia delle dogane e dei monopoli – Ufficio delle dogane di Gaeta/Punto Nautica Srl (Návrh na začatie prejudiciálneho konania – Článok 99 Rokovacieho poriadku Súdneho dvora – Dane – Harmonizácia právnych predpisov – Spotrebné dane – Smernica 92/12/EHS – Článok 3 ods. 2 – Smernica 2008/118/ES – Článok 1 ods. 2 – Ďalšie nepriame dane na tovary podliehajúce spotrebnej dani – Regionálna daň z predaja motorového benzínu – Osobitné účely – Neexistencia)

21.2.2022   
            
            
               SK
            
            
               Úradný vestník Európskej únie
            
            
               C 84/21
            
         
      Uznesenie Súdneho dvora (siedma komora) z 9. novembra 2021 (návrh na začatie prejudiciálneho konania, ktorý podal Commissione Tributaria Regionale del Lazio – Taliansko) – Agenzia delle dogane e dei monopoli – Ufficio delle dogane di Gaeta/Punto Nautica Srl
      (Vec C-255/20) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Dane - Harmonizácia právnych predpisov - Spotrebné dane - Smernica 92/12/EHS - Článok 3 ods. 2 - Smernica 2008/118/ES - Článok 1 ods. 2 - Ďalšie nepriame dane na tovary podliehajúce spotrebnej dani - Regionálna daň z predaja motorového benzínu - Osobitné účely - Neexistencia)
      (2022/C 84/25)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Commissione Tributaria Regionale del Lazio
      
         Účastníci konania
      
      
         Žalobkyňa: Agenzia delle dogane e dei monopoli – Ufficio delle dogane di Gaeta
      
         Žalovaná: Punto Nautica Srl
      
         Výrok
      
      Článok 1 ods. 2 smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS sa má vykladať v tom zmysle, že bráni vnútroštátnej právnej úprave, ktorou sa zavádza regionálna daň z predaja motorového benzínu, keďže táto daň nemôže byť považovaná za daň vyrubenú na „osobitné účely“ v zmysle tohto ustanovenia, pretože príjmy z tejto dane majú vo všeobecnosti prispievať výlučne do rozpočtu miestnych samosprávnych celkov.
      
         (1)  Ú. v. EÚ C 279, 24.8.2020.